Je možné užívať Allimax spolu s predpísanými liekmi?
Dobrý deň, prosím Vás môže sa užívať Allimax spolu s predpísanými liekmi-Normix,Verospiron, Carvedilol,Ascorutin, Kanavit a injekciami Fraxiparin? ďakujem pekne za odpoveď.
Dobrý deň,
ďakujeme za Vašu otázku.
Prípravok Allimax sa nenachádza v databáze farmaceutických produktov registrovaných v Slovenskej republike, preto sa nemôžem s určitosťou vyjadriť k jeho účinkom, interakciám ani bezpečnosti.
Avšak vo všeobecnosti cesnak pôsobí ako inhibítor enzýmov, cez ktoré sa metabolizujú niektoré uvedené lieky. Výsledkom môže byť zvýšenie ich účinnosti, vrátane zvýšeného rizika vedľajších účinkov liečiv. Z tohto dôvodu je potrebná opatrnosť a súčasné užívanie konzultovať taktiež s lekárom, ktorému je známy Váš celkový zdravotný stav.
Prajem pekný zvyšok dňa.
S pozdravom
Mgr. Emma Halás Haluščíková